I 1721 kom Clasen til Christiania, han var da rundt 23 år gammel. Christian Olsen Rode som var organist i domkirken var en gammel mann og Clasen fikk tilbud om å overta hans stilling etter hans død. I første omgang ble han bedt om å se på kirkeorgelet som var i en dårlig forfatning. Året etter, i 1722, ble det sendt en henvendelse til orgelbygger Lambert Daniel Kastens om bygging av et nytt orgel.